પોતાની મરણમૂડી સોસાયટીમાં જમા કરાવનાર ગ્રાહકોના જણાવ્યા મુજબ અમુક એજન્ટ અને ગ્રાહકોએ વડોદરા હેડ ઓફિસમાં તપાસ કરતાં ત્યાંથી જાણવા મળેલ કે ગ્રાહકો અને એજન્ટોએ જે પૈસા વાંકાનેર બ્રાન્ચમાં જમા કરાવતા હતા તે મેનેજર દ્વારા અમુક રકમ વડોદરા હેડ ઓફિસમાં જમા કરાવી છે બાકીની રકમ હેડ ઓફિસ ખાતે જમા થઈ નથી જેથી એજન્ટોએ તપાસ કરતાં ખબર પડી કે વાંકાનેર બ્રાન્ચ દ્વારા જે પહોંચ આપવામાં આવતી હતી તે મેનેજર દ્વારા ડુપ્લીકેટ પહોંચ બુક બનાવી ગ્રાહકોને આપતો હતો અને એ ખોટી પહોંચના પૈસા હેડ ઓફિસે જમા કરાવવાના બદલે પોતાનાં અંગત ખર્ચમાં વાપરતો હતો.